Diari Oficial de la Generalitat Valenciana


Sumari del DOGV 7027, del 20-05-2013 (2013/4939)

RESOLUCIÓ de 30 d'abril de 2013, del director general de Treball, Cooperativisme i Economia Social, que actua per delegació del conseller d'Economia, Indústria, Turisme i Ocupació, per la qual es convoquen incentius econòmics per a la promoció, el foment i la difusió de l'economia social en l'any 2013, es publiquen les línies de crèdit i l'import global màxim destinat a finançar-los i s'establixen els terminis d'admissió de sol·licituds.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7027

Data del DOGV
:   20-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/4939


Data del document
:   30-04-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 30 d'abril de 2013, del director general de Treball, Cooperativisme i Economia Social, que actua per delegació del conseller d'Economia, Indústria, Turisme i Ocupació, per la qual es convoquen incentius econòmics per a la promoció, el foment i la difusió de l'economia social en l'any 2013, es publiquen les línies de crèdit i l'import global màxim destinat a finançar-los i s'establixen els terminis d'admissió de sol·licituds. [2013/4939]  
Per mitjà de l'Orde 24/2010, de 4 de juny (DOCV 6294, 22.06.2010), de la Conselleria d'Economia, Hisenda i Ocupació es van aprovar les bases reguladores per a la concessió d'ajudes destinades a la promoció, el foment i la difusió de l'economia social a la Comunitat Valenciana, a través d'activitats dutes a terme per entitats associatives o representatives de cooperatives, societats laborals i mutualitats de previsió social, i es va convocar per a l'exercici 2010, donant així compliment al mandat de l'article 129.2 de la Constitució espanyola, al que disposen els articles 49.1.21 i 80.4 de l'Estatut d'Autonomia de la Comunitat Valenciana i al que establix l'Orde TAS/3501/2005.  
  
La disposició final primera de l'orde esmentada conté, per als exercicis successius en què es troben vigents les bases que aprova, una delegació de la facultat de dictar la resolució de la convocatòria anual de les ajudes corresponents a favor del titular de la direcció general competent en matèria d'economia social, la resolució de la qual expressarà, també, les línies de crèdit que hagen de finançar-les i l'import global màxim que, de conformitat amb el que dispose la llei de pressupostos de cada exercici, es destinarà a la concessió de les ajudes previstes en estes bases, així com els terminis per a presentar les sol·licituds d'ajudes.  
  
En l'annex de transferències de la Llei 11/2012, de 27 de desembre, de Pressupostos de la Generalitat per a l'exercici 2013 (DOCV 6933, 31.12.2012), hi ha crèdit adequat i suficient per a atendre la present convocatòria, amb càrrec a l'aplicació pressupostària 62.43.82.141.94.1, línia T5266000, «Programa de suport a l'economia social».  
  
Per tant, fent ús de la facultat delegada, en compliment del que preceptuen els articles 9 i 17 de la Llei 38/2003, General de Subvencions, i fent ús de les facultats que conferixen al conseller l'article 28 de la Llei 5/1983, del Consell, i l'article 47 de la Llei d'Hisenda Pública de la Generalitat Valenciana, i el que establix el Decret 188/2012, de 21 de desembre, del Consell, que aprova el Reglament Orgànic i Funcional de la Conselleria d'Economia, Indústria, Turisme i Ocupació, resolc:  
  
  
Primer. Convocatòria d'ajudes per a l'exercici 2013 i dotació econòmica  
Per a l'exercici 2013, i de conformitat amb el que establix la Llei 11/2012, de 27 de desembre, de Pressupostos de la Generalitat per a l'exercici 2013 (DOCV 6933, 31.12.2012), es convoquen ajudes en forma de subvencions, destinades a la promoció, el foment i la difusió de l'economia social a la Comunitat Valenciana, regulades en les bases aprovades per l'Orde 24/2010, de 4 de juny, de la Conselleria d'Economia, Hisenda i Ocupació, que es finançaran amb càrrec a la secció 11, programa 315.10, «Condicions de treball, cooperativisme i economia social», capítol IV, línia T5266000, que té els imports que s'indiquen a continuació:  
1. Les ajudes per a les activitats a què es referix la base 14.1 es finançaran amb càrrec al capítol IV, codi de línia T5266000, amb un import global màxim de 100.000 euros, corresponents a fons propis no condicionats de la Generalitat.  
2. Las ajudes per a les activitats a què es referix la base 14.2, no directament vinculades al foment de l'ocupació, es finançaran amb càrrec al capítol IV, codi de línia T5266000, amb un import global màxim de 100.000 euros, corresponents a fons propis, no condicionats, de la Generalitat.  
3. Les ajudes per als gastos associats a la creació o manteniment de les xarxes a què es referix la base 14.4 es finançaran amb càrrec al capítol IV, codi de línia T5266000, amb un import global màxim de 100.000 euros, fons propis, no condicionats, de la Generalitat.  
  
  
Segon. Terminis de sol·licitud  
Per a l'exercici 2013, es poden sol·licitar les ajudes que es convoquen en el termini d'un mes, comptador des de l'endemà de la publicació d'esta resolució en el Diari Oficial de la Comunitat Valenciana.  
  
  
Tercer. Exempció de notificació a la Unió Europea  
De conformitat amb el que disposa l'article 7.4 del Decret 147/2007, de 7 de setembre, del Consell, es fa constar que el règim d'ajudes d'esta resolució de convocatòria no s'ha de notificar a la Comissió Europea, perquè es tracta d'ajudes destinades a entitats que no tenen la consideració d'empreses, ni les ajudes que es concedisquen a estes entitats a l'empara d'esta convocatòria són susceptibles de contribuir a falsejar la competència que afecta els intercanvis comercials entre els estats membres.  
  
Quart. Recursos  
Contra esta resolució, que esgota la via administrativa, s'hi pot interposar un recurs de reposició davant del mateix òrgan, en el termini d'un mes comptador des de l'endemà de la publicació, de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, o bé directament un recurs contenciós administratiu, en el termini de dos mesos comptador des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'hi puga interposar qualsevol altre recurs dels previstos en la legislació vigent.   
  
  
València, 30 d'abril de 2013.- El conseller d'Economia, Indústria, Turisme i Ocupació, p. d. (disposició final primera de l'O 24/2010, 04.06.2010, DOCV 6294), el director general de Treball, Cooperativisme i Economia Social: Rafael Miró Pascual.